Elsa Joubert

Elsa JOUBERT (naskita kiel Elsabé Antoinette Murray Joubert; n. la 19-an de oktobro 1922 en Paarl, Okcidenta Kablando, m. la 14-an de junio 2020 en Kaapstad(en) Eloff, Herman. "Iconic SA author Elsa Joubert, 97, dies of Covid-19". Arts.) estis sudafrika afrikanslingva ĵurnalistino kaj verkistino de romanoj, noveloj, teatraĵoj kaj vojaĝrakontoj, interalie pri afrikaj landoj(en) Cowell, Alan, "Those We’ve Lost. Elsa Joubert, 97, Dies; Afrikaans Writer Explored Black Reality", The New York Times, la 26-an de junio 2020.. Ŝi akiris famon per sia romano Die swerfjare van Poppie Nongena (1978), en kiu ŝi rakontas la historion de nigrulino kaj ŝia familio, kiu pro la leĝoj de la apartisma sistemo devis konduki nomadan ekziston dum la tuta vivo. La romano estis tradukita en 14 lingvojn(en) Emmanuel Kwaku Akyeampong kaj Henry Louis Gates, Dictionary of African Biography, Oxford, Oxford University Press, la 1-an de januaro 2012, 2720 p. (ISBN 978-0-19-538207-5, rete legebla [arĥivo]), p. 225. kaj en 2020 aperis filmo surbaze de ĝi, titolita Poppie Nongena(en) Elsa Joubert, South African History Online, la 17-an de februaro 2011(en) Official trailer: Poppie Nongena. Ŝia lasta vojaĝrakonto estis Gordel van Smarag en kiu ŝi raportas pri sia vojaĝo tra Indonezio. En 2017 aperis Spertyd, libro pri la maljuniĝado.

Elsa Joubert estas konsiderata en la sudafrika literaturo kiel unu el la plej gravaj aŭtoroj de sia tempo. Ŝi estis proksime implikita en la fondo de la Afrika Verkista Asocio kaj poste ankaŭ kiel ĝia prezidanto. Ŝi gajnis multajn literaturajn premiojn.

 Homaj Rajtoj 
Elsa Joubert apartenis al la grupo de sudafrikaj verkistoj, kiuj kontraŭis la apartisman sistemon ('"Apartheid") kaj kiuj ĉiam provis denunci kaj plibonigi la situacion de nigraj verkistoj. Joubert precipe kontraŭis la fakton, ke tiom multaj libroj de nigraj verkistoj estis malpermesitaj.

 Vidu ankaŭ 
 Max Havelaar (libro)
 Max Havelaar (filmo)

 Referencoj 

Kategorio:Afrikaneroj
Kategorio:Sudafrikaj verkistoj
Kategorio:Sudafrikaj ĵurnalistoj